Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 375

(78) A nemzeti jog által meghatározott eljárások keretében kell meghozni a visszavonásra vonatkozó nemzeti döntéseket, és ezek csak az adott tagállam területén belül hatályosak. Ezek a nemzeti döntések nem akadályozhatják a közösségi versenyjogszabályok egységes alkalmazását, valamint az e szabályok végrehajtása céljából elfogadott intézkedések tényleges érvényesülését24. Ennek az alapelvnek történõ megfelelés azt is magában foglalja, hogy a nemzeti versenyhivatalok a 81. cikk szerinti értékeléseiket kötelesek a Bíróság és az Elsõfokú Bíróság által meghatározott szempontok fényében, valamint a Bizottság által elfogadott közlemények és korábbi határozatok figyelembevételével elvégezni.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes